Dèan rannsachadh air eòin-mhara ionadail - dè na gnèithean a th’ ann agus dè cho sàbhailte ’s a tha iad?

Smaoinich air an sgìre ionadail agad. Cia mheud gnè eòin-mhara eadar-dhealaichte as urrainn dhut aithneachadh? Dè bhios tu a’ lorg gus do chuideachadh gnèithean eòin aithneachadh? Ma tha mòran sealgairean cèin san eilean agad/san eilean as fhaisge ort, dèan sgrùdadh air colonaidh eòin-mhara faisg air làimh aig a bheil nas lugha de shealgairean cèin no aig nach eil gin aca. A rèir cho mòr ’s a tha an clas, dh’fhaodadh seo a bhith air a dhèanamh ann am buidhnean no leis a’ chlas air fad. Tha an dealbh gu h-ìosal na eisimpleir de rannsachadh a rinn sgoilear Albannach.

**Faodaidh tu coimeas a dhèanamh eadar diofar fhreagairtean agus faighneachd cò às a thàinig iad agus a bheil aon fhreagairt nas earbsaiche na freagairt eile.**

* Dè na gnèithean eòin-mhara a tha ann? Faodaidh tu bileagan fiosrachaidh a dhèanamh mu na h-eòin-mhara as fheàrr leat ma tha ùine a bharrachd agad.
* Cia mheud dhiubh a th’ ann uile gu lèir?
* Càite bheil na prìomh làraichean neadachaidh aca?
* Dè a bhios gan sealg? Radain, mionc, neasan, cait a tha air a dhol fiadhaiche, luchagan, sionnaich agus gràineagan?
* Dè na slighean a chleachdas sealgairean cèin gus tighinn gu eileanan? Carson a bhios iad a’ dol ann air bàtaichean?
* Ciamar a b’ urrainn dhuinn aire a thogail mu bhith-thèarainteachd agus cò dha a dh’fheumas sinn innse mu dheidhinn?

**Ceistean ri beachdachadh orra**

* Dè tha dol à bith a’ ciallachadh? An urrainn beathaichean dol à bith ann an aon àite ach a bhith fhathast beò ann an àiteachan eile?
* Dè an luach a th’ ann an eòin-mhara dhut? A bheil e gu diofar dhut ma tha iad ann san sgìre agad?
* A bheil thu a’ smaoineachadh gu bheil colonaidhean eòin-mhara sam bith san sgìre agad ann an cunnart? Ciamar as urrainn dhut innse do dhaoine mu dheidhinn?

**Goireasan**

* Scotland’s Marine Atlas, gu sònraichte an earrann “Major Seabird Colonies in Scotland” agus mapa “Seabird colonies in Scotland containing more than 1000 individual birds” ([ri fhaighinn air-loidhne](https://www.gov.scot/publications/scotlands-marine-atlas-information-national-marine-plan/pages/37/))
* [Aplacaid lorg nan eun-mara](http://www.seabirdtracking.org/mapper/index.php)
* Stiùiridhean agus làraichean-lìn ionadail airson coimhead air eòin
* Clàr-ama nan aiseagan
* Eòlas ionadail
* Gin de na duilleagan fiosrachaidh ionadail aig an RSPB